​​ ការសំភាសន៍របស់អ្នកមីងឈ្មោះ សេង​ សុខនី

គាត់នៅភូមិ ខ្លារជល់ ភូមិស្វាយរំពា ស្រុក កងពិសី ខេត្ដ កំពង់ស្ពឺ

ការសំភាសន៍និងធើ្វនៅថ្ងៃ18.4.2018

ក៖អ្នកសំភាសន៍គេឈ្មោះ ស៊ិន បញ្ញា​ ខ៖អ្នកត្រូវបាន​គេសំភាសន៍ឈ្មោះអ្នកមីង សេង​ សុខនី

ក៖ជាដំបូងខ្ញុំសូមជំរាបសួរអ្នកមីងខ្ញុំបាទឈ្មោះ ស៊ិន បញ្ញា សូមសំភាសន៍អ្នកមីងនៅជីវៈប្រវត្ដិដើម្បីទុកអោយកូនចៅជំនាន់ក្រោយនិងថែរក្សាជីវៈប្រវត្ដិដូនតាអ្នកមីង នៅពេលដែលខ្ញុំភាសន៍និងធើ្វឡើងដោយសាលាសកលវិទ្យាល័យដែលហៅថា ប៊ី វ៉ាយ យូ នៅអាមេរិចតើអ្នកមីងយល់ព្រមអោយខ្ញុំយកសំលេងរបស់អ្នកមីងដាក់ចូលសាលា ប៊ី វ៉ាយ​យូ បានទេ។ ខ៖បាន ក៖ចឹងខ្ញុំបញ្ជាក់ថាធើ្វឡើងនៅថ្ងៃទី 18.4.2018

ក៖ចឹងអើ អ្នកមីងមានឈ្មោះអ្វីដែរ?

ខ៖ខ្ញុំឈ្មោះសេង សុខនី

ក៖អ្នកមីងមានឈ្មោះក្រៅអ្វីទេ?ហើយមានឈ្មោះដែលត្រូវបានប្រើកាលពីនៅទេ?

ខ៖អត់ទេ

ក៖អត់មានឈ្មោះអីផ្សេងទេ

ក៖តើអ្នកមីងអាយុប៉ុន្មានហើយឆ្នាំនឹង

ខ៖មីងអាយុ 46​ ឆ្នាំហើយ

ក៖តើអ្នកមីងកើតនៅក្នុងឆ្នាំណា?

ខ៖មីងកើតនៅឆ្នាំ1974

ក៖ចឹងទីកន្លែងកំណើត មីងកើតនៅកន្លែងណា

ខ៖ភូមិខ្លារជល់ ភូមិរំពា ស្រុក គងពិសី ខេត្ដកំពង់ស្ពឺ

ក៖សមាជិតគ្រួសារមីងមានបងប្អូនចំនួនប៉ុន្មាននាក់?

ខ៖បងប្អូនប្រាំបី នាក់ ប្រុសបី ស្រីប្រាំ

ក៖មីងជាកូនទីប៉ុន្មានក្នុងគ្រួសារ?

ខ៖ជាកូនទីប្រាំបី

ក៖តើបងប្អូនអ្នកមីងមានឈ្មោះអ្វីខ្លះដែរ?

ខ៖បងប្អូនខ្ញុំឈ្មោះ ប៉ាតចាន់លៀប ប៉ាតចាន់ឡុន ប៉ាតប៊ុនធឿន ប៉ាតសុខណា ប៉ាតចិន្តា ប៉ាតសំនៀង

ប៉ាតចំណាន ហើយ ប៉ាតសុខនី

ក៖ចឹងមីងចងចាំពីរឿងអ្វីខ្លះពីពួកគាត់?

ខ៖ខ្ញុំជាកូនទីពៅខ្ញុំគ្រាន់តែដឹងថាចំពោះបងៗស្រីខ្ញុំបងខ្ញុំសុទ្ធតែជាមនុស្សល្អ គាត់ខ្ញុំដឹងក្ដីមកខ្ញុំគ្មានឪពុកទេមានតែម្ដាយខ្ញុំជាកូនកំព្រាចឹងខ្ញុំអត់ដែលស្គាល់មុខប៉ាខ្ញុំយ៉ាងម៉េចទេ ខ្ញុំលឺតែសំលេងហើយបងៗខ្ញុំទាំងប្រុសទាំងស្រីសុទ្ធតែល្អទាំងអស់ បងដែលមើលថែម្ដាយខ្ញុំគាត់មេម៉ាយចិញ្ចឹមខ្ញុំតាំងពីក្មេង​

ឃើញដឹងក្ដីមានម្ដាយចឹង

ក៖ចឹងនៅពេលអ្នកមីងនៅក្មេងមីងចូលចិត្ដអ្វីខ្លះជាមួយពួកគាត់?

ខ៖ព្រោះអីកាលជំនាន់នឹងនៅបែកៗគ្នាដែរ ជំនាន់នឹងគេថាសង្គម លន់ នល់ និយាយទៅវាលពិបាក

អញ្ចឹងហើយពេលជំនាន់ចិតសិប​ប្រាំបួនកំពុងវាយគ្នាអីហើយយើងវេទនាចង់និយាយចឹង វេទនាណាស់ពួកខ្ញុំទើបតែបានមកនៅជួបជុំក្នាឥលូវ ពីមុនបងប្អូនបែកស្ងែងគ្នាដែរនឹង

ក៖ចឹងនៅពេលនេះតើគាត់រស់នៅកន្លែងណាខ្លះដែរ?

ខ៖ឥលូវនេះស្លាប់អស់បងប្រុសពីហើយបងប្រុសទីពីនេះគាត់ស្លាប់ក្រោយបងប្រុសទីមួយហើយបង

បងទីពីក៏ខ្ញុំអត់ដែលស្គាល់មុខគាត់ហើយគាត់ស្លាបតាំងពីជំនាន់ជំនាន់ប៉ុល ពត ចឹងបងប្រុសទីមួយគាត់ទើបស្លាប់97នេះទេ1997បងប្រុសទីមួយហើយនៅរាល់ថ្ងៃបងប្រុសទីបីហើយបងស្រីប្រាំនាក់នឹង

ក៖ហើយតើពួកគាត់កំពុងធ្វើអ្វីខ្លះដែរ

ខ៖ពួកគាត់សុទ្ធតែអ្នកកសិករទាំងអស់អត់ធើ្វអីទេមានតែស្រុកស្រែកសិករនឹងឯង

ក៖ចឹងឪពុកម្ដាយអ្នកមីងឈ្មោះអ្វីដែរ?

ខ៖ម្ដាយខ្ញុំឈ្មោះ សុខ ណុន

ក៖ចុះឪពុកអ្នកមីងវិញឈ្មោះអ្វីដែរ?

ខ៖គាត់ឈ្មោះ ប៉ាត

ក៖ហើយគាត់ទាំងពីអាយុប៉ុន្មានហើយឥលូវ?

ខ៖គាត់ស្លាប់អស់ហើយ បើឪពុកអត់ស្គាល់ទេបើម្ដាយខ្ញុំគាត់មកដល់ពេលនេះចិតប្រាំពីអីទៅណាស់

តែគាត់ស្លាប់បាតហើយគាត់ស្លាប់ជិតពីឆ្នាំហើយ

ក៖តើគាត់ទាំងពីកើតនៅឆ្នាំណាដែរ

ខ៖អត់ដឹង ចង់និយាយថាយើងកូនពៅមិនដឹងថាគាត់កើតនៅឯណាទេ

ក៖ឪពុកមីងគាត់ធ្វើអ្វីខ្លះសំរាប់ការចិញ្ចឹមជីវិត

ខ៖ខ្ញុំអត់ស្គាល់គាត់ផងខ្ញុំអត់ដឹង

ក៖ចុះម្ដាយអ្នកមីងវិញគាត់ធ្វើអ្វីដែលសំរាប់កាចិញ្ចឹមជីវិត

ខ៖គាត់ជាអ្នកកសិករគាត់ធ្វើស្រែចំការសំរាប់ចិញ្ចឹមកូន

ក៖គាត់ជាមនុស្សបែបណាដែរ

ខ៖ម្ដាយខ្ញុំជាមនុស្សល្អ ល្អលើសលោកចង់និយាយថាម្ដាយខ្ញុំល្អគឺជាស្រីមេម៉ាយចិញ្ចឹមកូនប្រាំមួយប្រាំពីនាក់ដោយខ្លួនឯងហើយគាត់ជាមនុស្សល្អបំផុត

ក៖ចឹងមីងនៅចង់ចាំពីសាច់រឿងម្ដាយអ្នកមីង?

ខ៖ខ្ញុំដឹងក្ដីមកខ្ញុំឃើញតែគាត់ប្រឹងធើ្វការធ្ងន់ស្រាលគាស់ភ្លឺស្រែកាប់ដីកាប់អីចឹងគាត់រែកធើ្វស្រូវធើ្វស្រែរែកកន្ដាប់ទូលស្រូវអី វេទនាណាស់ដើម្បីយកមកចិញ្ចឹមជីវិតពួកខ្ញុំកាលនៅតូចចឹងគឺពិបាកបំផុតគឺមនុស្សស្រីចិញ្ចឹមកូនប្រាំមួយប្រាំពីនាក់តែឯងចឹងមើលទៅគាត់ពិបាករហូតទៅដល់ថ្ងៃគាត់​ ពួកខ្ញុំធំៗឡើងគាត់ពិបាកគាត់មិនថាគាត់ពិបាកប្រដៅកូនទេពិបាកចិត្ដថាមិនដឹងរកអីអោយកូនញាំបានពិបាកទាំងខោអាវសំលៀកបំពាក់អីម៉ាចប់អោយកូនចឹងគាត់ហត់នឿយចិញ្ចឹមកូន

ក៖គាត់ធ្លាប់រឿងគាត់កាលពីក្មេងទេ?

ខ៖អត់និយាយខ្ញុំផងព្រោះអីខ្ញុំកូនពៅមិនសូវនិយាយអីជាមួយខ្ញុំផងគ្រាន់តែខ្ញុំដឹងក្ដីជីវិតម្ដាយខ្ញុំពិបាករហូតដើម្បីរកប្រាក់ចិញ្ចឹមកូនឧបត្ថម្ភអោយកូនរៀនសូត្រចឹងបានយើងចេះតិចតួចចឹង

ក៖សំរាប់ជីដូនជីតាមីងនៅចងចាំឈ្មោះជីដូនជីតាអ្នកមីងទេ

ខ៖ខ្ញុំបានចាំតែយាយ នូវ មួយខ្ញុំទាន់អើ លោកឧក​ នូវ ហើយនឹង យាយនូវ ហើយតា សេង ដឹងតែប៉ុណ្ណឹងហើយបើថាតា កុជ បើតាអីផ្សេងអីទៀតខ្ញុំអត់ស្គាល់លឺតែនិយាយបើស្គាល់តែខាងយាយខាងម៉ែនឹងតែយាយ នូវ នឹង

ក៖មីងធ្លាប់ដឹងពីឆ្នាំណាគាត់កើតទេ?

ខ៖អត់ដឹង

ក៖តើអ្នកមីងធ្លាប់ដឹងរឿងរ៉ាវពួកគាត់ដែរទេ?

ខ៖ដឹងរឿងរ៉ាវអីគេ

ក៖គឺរឿងជីវៈដូនតាអីច្រើនទេ

ខ៖អត់ដឹងអីទាំងអស់

ក៖ចឹងនិយាយពីក្រុមគ្រួសារតើរបស់អ្នកមីងក្នុងខេត្ដនេះអស់រយៈពេលយូរហើយមែនទេម

ខ៖និយាយទៅមីងនៅជំនាន់នឹងបានត្រឹមតែកើតទេយើងជំលៀសអាពតរហូត ចល័តនៅនេះបន្ដិចនៅឯនោះបន្ដិចដើរនៅគ្រប់ខេត្ដគ្រប់ភូមិអីចឹងទៅណាស់

ក៖ចឹងមីងមានសាច់ញាតិដទៃទៀតរស់នៅប្រទេសអីទេ?

ខ៖អត់មានទេ

ក៖ចឹងនិយាយពីអាពាហ៍ពិពាហ៍ ចឹងស្វាមីអ្នកមីងមានឈ្មោះអ្វីដែរ?

ខ៖ឈ្មោះ ជួន ពៅ

ក៖អ្នកមីងរៀបការនៅពេលណា?

ខ៖មីងរៀបនៅឆ្នាំមួយពាន់ប្រាំបួនរយកៅសិបបី

ក៖មីងចាំថ្ងៃទីប៉ុន្មានទេ?ខែណាឆ្នាំណាទេ

ខ៖ការនឹងមិនដឹងថ្ងៃប៉ុន្មានទេ ដឹងតែឆ្នាំអត់ដឹងថ្ងៃ ការចំថ្ងៃពុធប៉ុន្តែមិនដឹងជាខែប៉ុន្មានទេ ខែបីហើយមិនដឹងថ្ងៃទីប៉ុន្មានទេ

ក៖ហើយអើអាពាហ៍ពិពាហ៍ត្រូវបានរៀបចំឡើងដោយឪពុកម្ដាយមែនទេ?

ខ៖ឪពុកម្ដាយជាអ្នករៀបចំអោយឪពុកម្ដាយជាអ្នកបង្ខំរៀបការអោយអត់ស្រលាញ់ចិត្ដឯងទេ

ក៖តើគេបង្គាប់ជំនូនប៉ុន្មានដែរ?

ខ៖ម៉ែខ្ញុំដូចការអោយគេទទេកាលនឹងគេអោយប្រាំហ៊ុនកាលនឹងនិយាយថាខាងប្រុសវាក្រឡេចក្រឡុច

វាមានគំនិតអាក្រក់ខាងមានគំនិតអាក្រក់កានឹងវាថ្លៃផ្ទះប្រាំហ៊ុនហើយស៊ីគ្នាដល់តែលទ្ធផលទៅនៅលើខាងយើងដដែលនឹង

ក៖មីងអាចប្រាប់ពីដំបូងពីស្វាមីអ្នកមីងបានជួបគ្នាដែរឬទេ

ខ៖ពេលដំបូងដែលគាត់ជួបខ្ញុំកាលនឹងប្អូនជីដូនមួយគាត់បានមកលេងផ្ទះខ្ញុំគឺម៉ឺន ផុន នឹងមកលេងគេមកមើលម៉ូតូចឹងអីទៅដល់ពេលគេឃើញស្រលាញ់តាមពិតមីងអត់ដែលមានចិត្ដស្រលាញ់គេទេ

មីងអត់កុហុសទេកូនព្រះតែដោយសារម៉ែគាត់ថាគេល្អពូជអំបូរល្អថ្លៃថ្នូរអីចឹងទៅណាស់ម៉ែអោយយក

ចឹងក៏ការតាមម៉ែខ្ញុំរស់នៅដោយអត់មានសុភមង្គលគ្មានក្ដីសុខខ្ញុំនិយាយចឹងអត់លាក់ កន្លែងណាល្អរិះយកចឹងទោះបីខ្ញុំមិនស្រលញ់គាត់ក៏ខ្ញុំចាប់ទុកថាគាត់មនុស្សរៀបក្បាលដល់កន្ទេលចឹងខ្ញុំគោលគាត់ជាប្ដីធើ្វតួនាទីជាប្រពន្ធដ៏ល្អសំរាប់គាត់ចង់និយាយចឹងទាល់ដល់មានកូនមួយគ្រានតែថារស់នៅដោយឈ្លោះគ្នារហូតអត់ដែលមានសុភមង្គលទេ

ក៖ចឹងមីងចេះសរសេរភាសាខ្មែរបានល្អទេ

ខ៖និយាយបានពីមុនចេះរៀនអីបានច្រើនតែខ្ញុំសរសេរអីអត់កើតអីចឹងទៅព្រោះអីខ្ញុំភ្លេចច្រើនឥលូវ

ក៖អ្នកមីងចេះនិយាយភាសារអីផ្សេងក្រៅពីភាសារខ្មែរទេ?

ខ៖អត់ទេ មីងអត់ចេះទេ​ ចេះបានតែខ្មែរមួយមុខទេ

ក៖សូមប្រាប់ពីខ្សែរជីវិតអ្នកមីងនៅពេលដែលចាប់ធំធាត់ឡើង?

ចឹងអ្នកមីងរៀនបានកំរិតថ្នាក់ទីប៉ុន្មាន

ខ៖ជំនាន់នឹងថ្នាក់ទីប្រាំពីខ្ញុំប្រលងតាំងពីជំនាន់ប៉ែតសិបជាងកាលនឹងប៉ែតប្រាំបីប៉ែតប្រាំបួន

ក៖តើសាលារៀនរបស់អ្នកមីងនៅឯណាដែរ

ខ៖ជិតៗនឹងទេ អត់មានសាលាឆ្ងាយទេ

ក៖តើចងចាំឈ្មោះសាលារៀននោះទេ

ខ៖សាលាបាគូសាលាកំពង់កន្ទួតដែលខ្ញុំរៀន

ក៖តើអ្នកមីងមានមិត្ដភក្ត័ស្និតស្នាលដែលធំធាត់ជាមួយគ្នាដែរឬទេ

ខ៖ពួកម៉ាក់មាននេះប្អូនគាត់នឹងអើរៀនជាមួយគ្នាជិះកង់វេទនាជាមួយគា្នចឹងទៅពួកខ្ញុំបានរាប់អានគ្នារហូតតាំងពីពួកខ្ញុំរៀនមកពួកខ្ញុំស្រលាញ់គ្នាដល់ចឹងទៅបានពួកខ្ញុំអានគ្នាតាំងពីអាយុដប់ប្រាំមួយដប់ប្រាំពីចឹងទៅមកទល់ពួកខ្ញុំអាយុសែសិបជាងនឹងរាប់អានជាក្រុមគ្រួសារទៀតមិនមែនតែរាប់អានពួកម៉ាក់ទេរាប់អានទាំងបងៗគាត់ទាំងអស់ម៉ាពូជគាត់គឺរាប់អានទាំងអស់ហើយខ្ញុំអត់មានឪពុកទេមានម៉ែធម៏ប៉ាធម៍ដែលគាត់ការធើ្វជាម៉ែឪចឹងខ្ញុំរាប់អានគាត់តាំងពីអាយុបួនប្រាំដណ្ដប់ដល់ខ្ញុំសែសិបជាងនឹង

ចឹងពួកគាត់ស្រលាញ់ខ្ញុំរហូតពួកធើ្វជាម៉ាក់ប៉ាខ្ញុំទល់រាល់ថ្ងៃ

ក៖តើគេមានឈ្មោះអ្វីដែរ

ខ៖ពួកម៉ាក់ខ្ញុំឈ្មោះ ពៅ ចាស បងៗខ្ញុំបងស៊ីម បងលី បងស្រ៊ុនបងៗប្រុសគេហើយនឹងបងហេងហើយនឹងបងស្រីគាត់បងដូងបងភាពអីចែរអីចឹងទៅណារាប់អានម៉ាខ្សែរទាំងអស់

ក៖តើអ្នកមីងចងចាំពីរឿងពួកគាត់ដែលធ្លាប់រៀននៅជាមួយគ្នា

ខ៖និយាយទៅពួកខ្ញុំរៀនទៅដោយសារតុងវើល្អចឹងបានគេមានភាពស្រលាញ់រាល់ថ្ងៃ

ក៖គាត់ធើ្វជាសិស្សល្អ

ខ៖ចងនិយាយថាគាត់ជាមនុស្សល្អមនុស្សទាល់តែល្អបានរស់នៅជាមួយគ្នាកើតបានស្រលាញ់គ្នាកើត

ហើយមនុស្សដែលអត់ល្អដូចយើងអត់ទាន់ស្គាល់ព្រះបើសិនមនុស្សណាអត់ល្អគឺព្រះមិនអោយនៅជាមួយយើងទៀតទេព្រះញែកចេញហើយដូចខ្ញុំបានអានគម្ពីចឹងនិយាយពីយើងចូលធម៏ព្រះតិចទៅណាស់ព្រះនឹងញែកមនុស្សសុចរិកអត់អោយនៅជាមួយទេ តែខ្ញុំនិងជឿអ្វីដែលព្រះរៀបចំអោយខ្ញុំនិងជឿ

ក៖អ្នកមីងធ្លាប់ធើ្វការនៅវាលស្រែដែលឬទេ

ខ៖ខ្ញុំធ្លាប់ខ្ញុំជាកូនកសិករសុទ្ធសាទដកស្ទូងលើកវាល់ស្រែច្រូវកាត់អីខ្ញុំម៉ាចប់

ក៖ចឹងលក្ខណៈធើ្វអាជីវកម្មក្នុងគ្រួសារ

ខ៖ចាស​​​​​​​

ក៖ចឹងអ្នកមីងបានកាធើ្វអ្វីខ្លះទៀតនៅក្នុងជីវិតរបស់អ្នកមីង

ខ៖បន្ទាប់ពីខ្ញុំបានរៀបការមកខ្ញុំរកស៊ីលក់ដូរតិចតួចអីចឹងទៅណាស់ដូរអីចឹងហើយទៅបានខ្ញុំលក់ដូរចិញ្ចឹមកូនអត់រស់បានខ្ញុំទៅធើ្វការនៅរោចក្រនិងគេបានខ្ញុំរយៈជិត20ឆ្នាំគ្រាន់តែខ្ញុំចូលរោងចក្រ

ក៖ធើ្វកាត់ដេរយូរដែលហើយ

ខ៖ចាស ចិញ្ចឹមកូនប្រុសស្រីមិនខ្លួនឯងបើប្ដីខ្លួនឯងមិនដែលរកលុយអោយប្រពន្ធផងប្ដីដើរតែផឹកជីវិតប្ដីជីវិតនេះប្ដីល្អបំផុតដើរតែផឹកធើ្វបាបប្រពន្ធកូនក្រុមគ្រួសារអត់សុភមង្គលដោយសារតែបុរសមិនមែនដោយនារីទេ

ក៖តាំងពីវ័យក្មេងរហូតដល់ពេលនេះតើជីវិតអ្នកមីងមានកាផ្លាស់ប្ដូអ្វីខ្លះទេ?

ខ៖ខ្ញុំពីក្មេងនៅជាមួយម៉ែជាមួយបងប្អូនខ្ញុំមិនដែលចេះពិបាកចិត្ដថាម៉េចទេទោះបីជីវិតខ្ញុំក្ររកអីញាំអត់បានក៍ដោយក៍ពួកខ្ញុំមានសុភមង្គលក្នុងក្រុមគ្រួសារខ្ញុំដែលបងប្អូនខ្ញុំស្រលាញ់ខ្ញុំម៉ែខ្ញុំស្រលាញ់ខ្ញុំដល់ពេលខ្ញុំចាប់ផ្ដើមការហើយមកខ្ញុំចេះគិតច្រើនរហូតគិតដោយសារខ្ញុំអត់ដែលមានសុភមង្គលដូចជាក្រុមគ្រួសារចឹងក្រុមគ្រសារគេទៅណាជុំៗគ្នាគេញាំអីជុំៗគ្នាគេសប្បាយជាមួយគ្នាក្រុមគ្រសារខ្ញុំមានតែភាពក្ដៅក្រហាយរករឿងខ្ញុំរហូត

ក៖តើអ្នកមីងចូលចិត្ដម្ហូបបែបណាហើយល្បែងអ្វីដែលមីងចូលចិត្ដតាំងពីក្មេងរហូតពេលនេះ?

ខ៖និយាយទៅម្ហូបអីក៏ខ្ញុំហូបធម្មតាមិនកូនអ្នកទំរើសហូបម្ហូបនេះម្ហូបនោះទេហើយបើល្បែងវិញខ្ញុំអត់ចេះលេងអីទេស្អីក៏ខ្ញុំអត់ចេះលេងដែលរាំលេងអីអានិងរាំលេងម្ដងម្កាលព្រោះអីខ្ញុំមិនមែនអ្នកដើរនិយាយទៅតាំងពីក្ដីមិនមែនមនុស្សអាឡេអាឡូមនុស្សភ្លើនអីទេ

ក៖ហើយអ្នកមីងចងចាំចំរៀងដែលរៀនតាំងពីក្មេងរហូតដល់ពេលនេះទេ

ខ៖អត់ទេ អត់មានចំរៀងអីទេចូលចិត្ដតែភ្លេងការមួយទេមីងចាក់តែភ្លេងការស្ដាប់ទេ ចំរៀងប្រពៃណីស្រលាញ់ភ្លេងតែប្រពៃណីទេ

ក៖ចឹងអ្នកមីងមាននរណាក្នុងគ្រួសាររបស់មីងដែលចេះលេងភ្លេងឧបករណ៍អីដែរឬទេ

ខ៖អត់ទេ

ក៖ផ្ទះអ្នកមីងមានលក្ខណៈយ៉ាងម៉េចដែលតាំងពីក្មេងរហូតដល់ពេលនេះផ្ទះពីកំណើត

ចឹងជំនាន់និងអត់មានផ្ទះណាមួយជាក់លាក់ជាអចិន្រៃ្ដទេរហូតដល់ឥលូវនិង

ក៖តើអ្នកមីងមានជំនាញអ្វីដើម្បីបន្ដវេនក្នុងក្រុមគ្រួសាររបស់អ្នកមីង

ខ៖មានតែកំលាំងតែគំនិតដើររកនេះរកនោះចិញ្ចឹមកូនចឹងទៅនឿយមួយជីវិតអញ្ចឹងទៅវាអត់មានកន្លែងស្រួលនឿយៗខ្លាំងបំផុតនឿយទាំងផ្លូវកាយនឿយទាំងផ្លូវចិត្ដនឿយទាំងរែកនឿយទាំងទូលចងនិយាយចឹងមិនថាក្នុងលោកមិនដឹងពីណាស្រីណាដូចខ្ញុំទេមិនដឹងមានស្រីណាប៉ុណ្ណឹងទេព្រោះអីខ្ញុំធើ្វតែអំពើល្អហេតុអីខ្ញុំជួបតែមនុស្សអាក្រក់ជួបតែក្រុមគ្រួសានិងរអាក្រក់ហើយអ្នកដទៃជួបតែមនុស្សល្អទាំងអស់

ក៖ចឹងម្ដាយអ្នកមីងមានចេះធើ្វវេញវល្លិ៍ផ្ដៅអីទេ

ខ៖អត់ទេម៉ែខ្ញុំចេះតែធើ្វស្រែនិងចិញ្ចឹមកូនមានគំនិតរកស៊ីតិចតួចចឹងទៅ

ក៖គាត់មានជំនាញក្នុងការកូរស្ករត្នោតអីទេ

ខ៖អត់ទេ

ក៖ចឹងបញ្ហាក្នុងជីវិតប្រាប់ខ្ញុំដែលលំបាកក្នុងជីវិតមីងដែលអ្នកមីងឆ្លងកាត់យ៉ាងម៉េចដែរចឹងក្នុងមីងមានបទពិសោធច្រើន ចឹងបទពិសោធល្អៗតើអ្នកមីងមានណា

ខ៖បទពិសោធល្អៗតាំងពីបានបើនិយាយទៅអត់ល្អតែម្ដងជួបតែអត់ល្អតាំងពីខ្ញុំស្គាល់ព្រះមកអើខ្ញុំមានការរីកចំរើន រីកចំរើននិងដូចថាដោយតែសេចក្ដីជំនឿរបស់ខ្ញុំទៅព្រះទេណាស់ប៉ុន្ដែចំរើនដោយសារខ្ញុំញឹងកូនញឹងប្ដីអត់រួចទេយើងញឹងអត់រួចទេ

ក៖ចឹងមីងរកប្រាក់ដើម្បីចិញ្ចឹមគ្រួសារនិងដើម្បីអាពាហ៍ពិពាហ៍កូនចៅ

ខ៖នៅលើអ្នកមីងទាំងអស់

ក៖ចឹងនៅពេលដែលអ្នកមីងនៅវ័យក្មេងតើអ្នកមីងមានសេចក្ដីសង្ឃឹមចង់ធើ្វមួយដែលឬទេនៅ

ពេលដែលអ្នកមីងធំឡើង

ក៖ចង់ធើ្វ កាលនៅក្មេងចងរៀនអោយចេះគ្រូ ធើ្វពេទ្យធើ្វអោយល្អនិងគេតែទាស់តែយើងកូនអ្នកក្របានអីដល់តែបានអស់នឹង​ យើងអត់មានប្រាក់អី ដល់ឥលូវយើងមានប្ដីមានកូនក៏យើងអត់ថាយើងពឹងអ្វីនិយាយពឹងតែខ្លួនកំលាំងយើងសមត្ថភាពខ្លួនឯងចឹងវាវេទនា

ក៖តើអ្នកមីងមានអីផ្ដែផ្ដាំប្រាប់អ្វីដល់កូនចៅជំនាន់ក្រោយទេតើអ្នកមីងប្រាប់អ្វីខ្លះ

ខ៖មីងប្រាប់កូនថាអោយខំរៀន រៀនអោយពូកែ កូនធើ្វជាកូនល្អកូនកុំដើរតាមពួកមនុស្សទុច្ចរិកខិលខូចកូនធើ្វអំពើល្អគ្មានអ្វីដែល ធើ្វល្អវាមិនអាចសាបសូនបានទេហើយប្រដៅកូនអោយរៀនចេះដឹងគ្មានអ្វីសំខាន់តំរិះទេ តំរិះគ្មាននរណាលួចបានទេមាសប្រាក់លុយកាករបស់របបអីចោរលួចបានតែតំរិះចោរលួចអត់បានទេ

ក៖ខ្ញុំសូមអរគុណអ្នកមីងដែលបានជួបពិភាក្សាជាមួយនិងអ្នកមីងជាចុងក្រោយខ្ញុំថតរូបទុកជាអនុស្សាវរិ៍យចឹងអ្នកមីងអនុញ្ញាតអោយខ្ញុំនៅលើបទសំភាសន៍នេះគេហទំព័រនៅសកលវិទ្យាល័យនេះបានដែរឬទេ

ខ៖បាន